**Žiadosť o vydanie hlasovacieho preukazu**

Na základe harmonogramu organizačno-technického zabezpečenia volieb do Európskeho parlamentu v roku 2024 zverejňujeme nasledovnú informáciu:

- **Adresa na doručovanie žiadostí o vydanie hlasovacieho preukazu:**

písomne: Obecný úrad Lednické Rovne, Námestie slobody 32, 020 61 Lednické Rovne.

elektronicky: [podatelna@lednickerovne.sk](mailto:podatelna@lednickerovne.sk)

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať **obec svojho trvalého pobytu** o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Obec vydá hlasovací preukaz voličovi bezodkladne, najskôr však 45 dní predo dňom konania volieb, **t. j. 24.04.2024**. Hlasovací preukaz oprávňuje na zápis do zoznamu voličov v ktoromkoľvek volebnom okrsku, teda aj vo volebnom okrsku, v ktorom bol pred vydaním hlasovacieho preukazu zapísaný v zozname voličov.

Volič môže požiadať o vydanie hlasovacieho preukazu:

* osobne najneskôr posledný pracovný deň pred konaním volieb (t. j. najneskôr do 07.06.2024) v úradných hodinách obce. Obec vydá hlasovací preukaz bezodkladne.
* v listinnej podobe tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konaní volieb (t. j. najneskôr do 20.05.2024).
* elektronicky (e-mailom) vo forme elektronickej snímky žiadosti (sken) alebo - v textovej forme tvoriacej obsah e-mailovej správy tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t. j. najneskôr do 20.05.2024).
* prostredníctvom osoby splnomocnenej žiadateľom možno požiadať o vydanie hlasovacieho preukazu najneskôr v posledný deň predo dňom konania volieb (t. j. najneskôr do 07.06.2024).

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba preukazuje svoju totožnosť občianskym preukazom a prevzatie hlasovacieho preukazu potvrdzuje svojím podpisom. Žiadosť musí obsahovať údaje o voličovi meno a priezvisko, rodné číslo, štátnu príslušnosť, adresu trvalého pobytu (obec, ulica, súpisné a orientačné číslo domu), korešpondenčnú adresu na ktorú obec doručí hlasovací preukaz. Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu najneskôr tri pracovné dni od doručenia žiadosti, obec zašle hlasovací preukaz na adresu uvedenú v žiadosti doporučenou zásielkou *"Do vlastných rúk.“*

**Pri strate alebo odcudzení hlasovacieho preukazu obec voličovi nový hlasovací preukaz nevydá!**

V Lednických Rovniach, dňa 09.04.2024 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Marian Horečný, starosta obce

●

Tel. E-mail Internet IČO

042/285 34 01 [podatelna@lednickerovne.sk](mailto:podatelna@lednickerovne.sk) [www.lednickerovne.sk](http://www.lednickerovne.sk) 00317462